རྒྱ་མིས་དེ་རིང་ཁ་སང་སྲིད་བྱུས་འགྱུར་བ་བཏང་སྟེ་གུ་ཡངས་པོ་ཞིག་བཟོ་གི་ཡོད་ན་ཡང༌།མིའི་རྣ་བ་ཡ་གཅིག་ཕལ་ཆེར་ཁྲོག་པོ་བྱས་ཏེ་སྡོད་པ་མ་གཏོགས་ཇི་བཞིན་གོ་ཐུབ་ཀྱི་མ་རེད་བསམ་གྱི་འདུགརྣ་བ་ཡ་གཅིག་རྦད་དེ་འོན་པ་མིན་ནའང་ཁྲོག་པོ་བྱས་ཏེ་ཇི་བཞིན་མ་གོ་བའི་ངང་ནས་འཚར་ལོངས་བྱས་པའི་ཕྲུ་གུ་དེ་དང༌།ང་ཚོ་འདིར་རང་དབང་ལུང་པའི་ནང་ལ་རྣ་བ་གཉིས་ཀ་གསང་ཐག་ཆོད་ཀྱི་ཐོག་ནས་སློབ་སྦྱོང་བྱས་པ་དེ་གཉིས་ནམ་ཡང་འདྲ་གི་མ་རེད།མི་ལ་རང་དབང་ཡོད་ན་གསར་གཏོད་ཀྱི་ནུས་པ་འདོན་ཐུབ་ལ།མི་ལ་རང་དབང་མེད་པར་བསམ་བློ་བཅིངས་བསྡད་ན་གསར་གཏོད་ཀྱི་ནུས་པ་འདོན་ཐུབ་ཀྱི་མ་རེད།སློབ་སྦྱོང་བྱེད་དུས་གསར་གཏོད་བྱེད་པའི་ནུས་པ་ཆ་ཚང་བེད་སྤྱོད་བྱས་པ་ཡིན་ན་སློབ་སྦྱོང་དངོས་གནས་ཡག་པོ་ཡོང་ཐུབ།གསར་གཏོད་བྱེད་པའི་ནུས་པ་ཆ་ཚང་བེད་སྤྱོད་བྱེད་མ་ཐུབ་ན་སྒྲ་འཛིན་འཕྲུལ་འཁོར་ནང་བླུགས་པ་ལྟར་ལས།དེས་ནུས་པ་གང་ཡང་འདོན་ཐུབ་ཐབས་མེད།